EkBass/fiwiki-20250220-pages-articles huggingface dataset:
Burmarsh Roadin rautatieasema

Burmarsh Roadin rautatieasema on kapearaiteisen Romney, Hythe and Dymchurch Railwayn liikennepaikka Kentin kreivikunnassa Englannissa. Liikennepaikka sijaitsee noin kuusi kilometriä etelään Hythen kaupungista. ==Historia== Burmarsh Roadin rautatieasema avattiin liikenteelle 16. heinäkuuta 1927 nimellä Burmarsh for East Dymchurch, ja siellä oli tuolloin kaksi laituriraidetta, lipputoimisto, odotushuone sekä eräiden tietojen mukaan myös asetinlaitesuoja. Myöhemmin aseman nimeksi muutettiin Dymchurch Bay. Liikennemäärät putosivat laskuun toisen maailmansodan jälkeen, ja asema alennettiin seisakkeeksi nimellä Burmarsh Road Halt. Seisake lakkautettiin vuonna 1948, mutta avattiin lyhyeksi aikaa vuonna 1950. Kun asema saman vuoden lopussa lakkautettiin toistamiseen, purettiin myös aseman rakennukset. Liikennepaikka avattiin liikenteelle kolmannen kerran vuonna 1977 koululaisjunien seisakkeena. ==Nykyaika== Virallisesti Burmarsh Road luokitellaan rautatieasemaksi muun muassa rautatien lipunmyyntiautomaateissa, mutta rakenteellisesti ja liikenteellisesti liikennepaikka on seisake. Ainoat liikennepaikalla pysähtyvät junat ovat koululaisjunat sekä tilausjunat. Yleisön on kuitenkin mahdollista matkustaa tietyissä koululaisvuoroissa, joten liikennepaikalla on koululaisliikenteen lisäksi myös rajoitetusti muuta henkilöliikennettä. ==Rakennukset== Burmarsh Roadin alkuperäiset asemarakennukset on kaikki purettu. Ainoat merkit asemasta ovat matkustajalaiturit molemmin puolin kaksiraiteista päärataa sekä läheisen tasoristeyksen ohjaus- ja kameravalvontalaitteiston vaatimat kaapit. Laiturialueen lähistöllä on myös syyskuussa 2003 tasoristeysonnettomuudessa menehtyneen veturinkuljettaja Kevin Crouchin muistomerkki. ===Laajennussuunnitelma=== Rautatien toimitusjohtaja on vahvistanut huhupuheet Burmarsh Roadin tulevasta laajennuksesta. Mikäli rahoitus uudelle moottorijunalle saadaan varmistettua, voi vakinainen henkilöliikenne Burmash Roadilla jatkua. ==Lähteet== Luokka:Kentin kreivikunnan rautatieliikennepaikat Luokka:Romney, Hythe and Dymchurch Railway
Viljo Kekola

Viljo Kekola (1. huhtikuuta 1901 – 10. lokakuuta 2009) oli Suomen vanhin henkilö vuoden 2009 alusta kuolemaansa saakka. Hänestä tuli vanhin iäkkäämmän Aarne Arvosen kuoltua 111-vuotiaana 1. tammikuuta 2009. Kekolan kuoltua Suomen vanhin elossa oleva henkilö oli Jussi Leskinen (1901–2010). Nuoruudessaan Kekola työskenteli vuosina 1926–1930 Kanadassa kultakaivoksella. Palattuaan Suomeen hän alkoi viljellä maata Peräseinäjoella, kunnes pientila jäi vuonna 1976 veden alle Kalajärven laajennuksen yhteydessä. Kekola asui lähes elämänsä loppuun saakka Peräseinäjoella yhdessä toisen vaimonsa Eeva Kankaanpään kanssa. Viimeisen kuukautensa ajan hän oli Seinäjoen terveyskeskuksessa hoidettavana, muuten hän ei elämänsä aikana juurikaan lääkäriä tarvinnut. Kekola kuoli 108 vuoden ikäisenä 10. lokakuuta 2009. == Lähteet == Luokka:Yli satavuotiaiksi eläneet suomalaiset Luokka:Vuonna 1901 syntyneet Luokka:Vuonna 2009 kuolleet
Pregolja

Pregolja (; ; ), myös Pregola, on Venäjän Kaliningradin alueen läpi virtaava, Itämeren kaakkoisosaan laskeva joki. Joki saa alkunsa Instrutš- ja Angrapajokien yhtymäkohdasta, ja se purkautuu Itämeren Veikselinhaffiin Kaliningradin kaupungissa. Pregoljan muita sivujokia ovat Pissa ja Lava. Joen pituus Pregolja-nimisenä on 123 km ja Angrapan lähteiltä lukien 292 km. Pregoljan valuma-alue on 15 500 km² ja keskimääräinen virtaama 90 m³/s. == Katso myös == * Königsbergin siltaongelma Luokka:Kaliningradin alueen joet *
Paluu Timbuktuun

Paluu Timbuktuun on vuonna 1996 Yle TV2:ssä esitetty, suomalainen matkailuohjelma. Siinä Neil Hardwick kiertää maailman ympäri yhdessä kuvaaja Robin Smithin kanssa. Pirkko Kotirinta kirjoitti Helsingin Sanomissa sarjan olevan tasoltaan kohteliaasti sanottuna vaihteleva. Hänestä Hardwick on paljon hauskempi kirjoittajana kuin ruudun täyttävänä punakkana tv-kasvona ”omituisessa roolissaan perustelemassa seisomistaan milloin Bombayn kerjäläisten, milloin manilalaisten sikavartaiden äärellä”. Hardwick on kirjoittanut kokemuksistaan myös samannimisen matkakirjan, jossa hän kertoo sarjan taustoista (Otava, 1996). ==Lähteet== Luokka:Yle TV2:n televisio- ohjelmat Luokka:1990-luvun suomalaiset televisiosarjat Luokka:Suomalaiset matkailuohjelmat
Tridacna derasa

Tridacna derasa on jättiläissimpukkalaji. Se elää luonnossa trooppisella Indopasifisella merialueella, ja sitä pidetään myös riutta-akvaarioissa. == Ulkonäkö ja koko == Tridacna derasa kasvaa halkaisijaltaan korkeintaan 50 cm pitkäksi. Sillä on kaksiosainen kuori, joka on vähemmän voimakkaasti poimullinen kuin muilla sukulaislajeilla.Pet Education . Kuoren välistä työntyy esille hyllyvä lihasmassa eli vaippa, jonka keskellä törröttää putkimainen suuosa. Vaipassa on yleensä ohuita aaltoilevia juovia, joskus myös täpliä. Väreinä on keltaista, mustaa, sinistä ja valkoista. Tridacna derasan vaippa roikkuu selvästi kuoren ulkopuolella sen ollessa avoimena. Nuorella simpukalla on kuoren saranapuolella on pienehkö aukko, josta työntyy ulos lihaksikas jalka. Jalalla simpukka tarrautuu alla olevaan merenpohjaan. Tridacna derasan ikääntyessä simpukan jalka surkastuu ja aukko sulkeutuu. Jättiläissimpukoiden elimistössä elää symbioottisia Zooxanthellae-leviä. Simpukan vaipan pinnassa näkyvät tummemmat läikät ovat läpinäkyviä kohtia, jotka toimivat linsseinä ja ohjaavat valoa syvemmälle vaippaan levien käyttöön.Family: Tridacnidae (Tridacnas, Giant Clams), Archerd Shell Collection, Washington State University Tri-Cities Natural History Museum == Alkuperä == Tätä simpukkalajia tavataan Tyynenmeren eteläosassa: Australiassa, Fidžillä, Indonesiassa, Uudessa Kaledoniassa, Palaulla, Papua-Uudessa- Guineassa, Salomonsaarilla ja Tongalla. Se elää riuttojen ulkoreunoilla 4–10 metrin syvyydessä. IUCN on luokitellut sen uhanalaiseksi. Akvaariokauppaan tulee viljeltyjä yksilöitä; Tridacna derasa oli ensimmäinen jättiläissimpukkalaji, jonka kasvattaminen onnistui simpukankasvattamoissa. == Käyttäytyminen ja lisääntyminen == Jättiläissimpukat ovat hermafrodiitteja: ne syntyvät koiraina, mutta osa toimii myöhemmin naaraana. Kun kutuaika tulee, ne laskevat veteen merkkiaineita, minkä jälkeen osa simpukoista laskee mätimunia, osa siittiöitä. Lisääntymisen laukaisee oikea kuunvaihe, vuorokaudenaika ja muiden simpukoiden laskemat kemikaalit. == Vesiolot ja ravinto == Symbioottiset levät tuottavat suuren osan simpukan tarvitsemasta ravinnosta. Se hankkii ravintoa myös suodattamalla vedestä planktonia suuaukkonsa avulla. Akvaarion lämpötilan tulisi olla 22–25 °C, suolapitoisuudesta kertovan ominaispainon 1,020–1,025 ja pH 8,1–8,4. Sopiva kalsiumin määrä on 400–480 mg/l ja karbonaattikovuus 7–12 dH. Myös strontiumin ja jodin saannista on huolehdittava. == Lähteet == * * === Viitteet === Luokka:Jättiläissimpukat Luokka:Uhanalaiset selkärangattomat
Muurahaistaskut

Muurahaistaskut (Myrmecocichla) on sieppojen heimoon kuuluva lintusuku. Suvun lajien määrä vaihtelee eri lähteissä. BirdLife Suomen käyttämässä luokituksessa sukuun kuuluu 7 lajia. == Muurahaistaskuihin (Myrmecocichla) kuuluvia lajeja == * Etiopianmuurahaistasku (Myrmecocichla melaena) * Muurahaistasku (Myrmecocichla formicivora) * Ruohikkotasku (Myrmecocichla tholloni) * Sahelinmuurahaistasku (Myrmecocichla aethiops) * Termiittitasku (Myrmecocichla nigra) * Valkolakkitasku (Myrmecocichla arnotti) * Vuoritasku (Myrmecocichla monticola) ==Lähteet== == Aiheesta muualla == *ITIS: Myrmecocichla Luokka:Siepot
Renault R29

Renault R29 on Formula 1 -auto, jota Renault-talli käytti kaudella . Talli julkisti autonsa 19. tammikuuta 2009http://www.formula1.com/news/headlines/2008/12/8771.html. Renault R29 on ulkonäöltään hyvin erilainen edeltäjäänsä, R28:aan, verrattuna. Tämä johtui useista sääntömuutoksista, jotka vaikuttavat näkyvimmin auton siipiin. Urarenkaitten sijaan autossa käytetään vuonna 2009 niin kutsuttuja slicks- renkaita. Kaudella 2009 Renault R29 -autolla ajoivat kilpaa Fernando Alonso, Nelson Piquet sekä Romain Grosjean. Autossa käytettiin edellisistä vuosista poiketen Totalin polttoainetta. Total (joka omistaa Elfin) otti näin ollen myös Elfin paikan tallin sponsorina. == Tulokset == Lihavointi tarkoittaa paalupaikkaa, kursivointi kilpailun nopeinta kierrosta. Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 Pisteet Sijoitus Renault Renault V8 AUS MAL CHN BHR ESP MON TUR GBR GER HUN EUR BEL ITA SIN JPN BRA ABU 26 8. Fernando Alonso 5 11 9 8 5 7 10 14 7 kesk. 6 kesk. 5 3 10 kesk. 14 Nelson Piquet kesk. 13 16 10 12 kesk. 16 12 13 12 Romain Grosjean 15 kesk. 15 kesk. 16 13 18 ==Lähteet== Luokka:Formula 1 -kausi 2009 Luokka:Renault’n Formula 1 -autot
Mandragora Scream

Mandragora Scream on vuonna 1997 perustettu italialainen metallimusiikin yhtye. == Historia == Yhtye sai alkunsa laulaja Morgan Lacroix'n levyttämästä demosta, PromoTrack99:stä. Vuonna 2000 Lacroix tapasi Terry Hornin ja yhtye teki ensimmäisen albuminsa Fairy Tales from Hell's Caves. Albumi on konseptialbumi, joka matkasta dantemaisessa helvetissä. Vuonna 2002 yhtye toisen albuminsa A Whisper of Dew Nuclear Blast -levymerkillä. Edellisen albumin tavoin albumi on konseptialbumi. Albumin taustalla on vampyyritarina, jonka espanjalaiskirjailija Julio Angel Olivares Merino kirjoitti yhtyettä varten. Yhtyeen kolmas albumi nimeltä Madhouse ilmestyi vuonna 2006. Madhouse ei kuitenkaan edellisten tapaan ole konseptialbumi, ja sen julkaisi Lunatic Asylum Records. Vuonna 2005 yhtye julkaisi Dragonfly-nimisen DVD/CD:n. Maaliskuussa 2007 Mandragora Scream julkaisi singlen Jeanne D'Arc. Jeanne d'Arc sopiikin hyvin yhtyeen nimeen; mandragora eli alruuna oli inkvisition aikaan noidan merkki, ja yksi syytteistä Jeanne d'Arcin teloituksessa oli alruunan hallussapito. == Jäsenet == * Morgan Lacroix – laulu * Terry Horn – kitara ja laulu * Jack Lowell Halleyn – koskettimet * Lena Drake – basso * Brian – rummut == Julkaisut == * Fairy Tales from Hell's Caves (2000) * A Whisper of Dew (2002) * Madhouse (2004) * Dragonfly (2006) - DVD/CD * Volturna (2009) * Luciferland (2012) * The Deathly Hollows (2020) == Lähteet == == Aiheesta muualla == * Mandragora Screamin virallinen sivusto * Soundin arvostelu Fairy Tales from Hell's Caves -albumille * Imperiumin arvostelu A Whisper of Dew -albumille Luokka:Italialaiset goottimetalliyhtyeet
Pirates of the Caribbean Online

Pirates of the Caribbean Online (myös POTCO tai Pirates Online) oli Disney Interactiven kehittämä MMORPG-peli, joka julkaistiin 31. lokakuuta 2007 ja joka perustui Pirates of the Caribbean -elokuviin. Peli oli ladattavissa englanninkielisenä pelin kotisivuilta. Peli oli ilmainen, mutta maksulliseen versioon sisältyivät laajemmat tehtävät ja muita erikoisominaisuuksia, kuten kaikki laivatyypit, tatuoinnit ja aseet. Pirates of the Caribbean Online oli myös pelattavissa 3D:nä (sisältyi ilmaispeliin). 3D oli kuitenkin generoitua, joka hieman vääristi todellisuudentuntua. Peli suljettiin 19. syyskuuta 2013. ==Aiheesta muualla== * Pirates of the Caribbean Online - Viralliset kotisivut * Players Guide - Peliohjeet ja vinkit * DisneyPOTCO Forums - Viralliset Fanisivut Luokka:MMORPG-pelit Luokka:Vuoden 2007 videopelit
Reppu ja reissumies

Reppu ja reissumies on Reino Helismaan sanoittama ja Toivo Kärjen säveltämä musiikkikappale, joka tunnetaan parhaiten Tapio Rautavaaran esittämänä . Rautavaara levytti laulun vuonna 1965. Kesäkuussa 1965 ilmestyneen singlelevyn kääntöpuolella on toinen Kärjen ja Helismaan alun perin Rautavaaralle tekemä kappale, ”Kulkurin iltatähti”. Helismaa ja Kärki olivat tehneet laulun Rautavaaralle jo 1950-luvun alussa, mutta se ei silloin kelvannut hänelle. Sen lauloikin ensimmäisenä levylle Matti Louhivuori vuonna 1951. Jorma Ikävalko esitti ”Reppu ja reissumiehen” vuoden 1951 elokuvassa Rovaniemen markkinoilla, mutta hän ei koskaan levyttänyt kappaletta. Hieman ennen kuolemaansa Helismaa pyysi Rautavaaraa uudelleen laulamaan levylle tämän laulun sekä myös kappaleen ”Kulkurin iltatähti”, ja Rautavaara toteutti nyt ystävänsä toiveen. Nykyään Rautavaaran levytys on tunnetumpi kuin Louhivuoren alkuperäinen versio. Cornelis Vreeswijk levytti kappaleen vuonna 1980 ruotsiksi nimellä Gå på du vandringsman, alkuperäisestä jenkasta poiketen latinalaisamerikkalaisin rytmein.Kärki 2015, s. 283 == Lähteet == Luokka:Suomalaiset iskelmät Luokka:Toivo Kärjen säveltämät kappaleet Luokka:Reino Helismaan sanoittamat kappaleet Luokka:Tapio Rautavaaran kappaleet Luokka:Vuoden 1965 kappaleet
Strasbourgin yliopisto

Strasbourgin yliopisto () on Ranskan suurin yliopisto, joka sijaitsee Strasbourgin kaupungissa Alsacessa. Yliopistossa on yli 46 000 opiskelijaa ja yli 2 800 opettajaa. Yliopisto järjestää opiskelijoille mahdollisuuden majoittua sen omistamissa majoitustiloissa. Vuodesta 2016 lähtien yliopiston rehtorina on toiminut Michel Deneken. == Historia == Strasbourgin nykyinen yliopisto juontaa juurensa Johannes Sturmin vuonna 1538 kaupunkiin perustamaan luterilaiseen, saksankieliseen kymnaasiin, joka muutettiin yliopistoksi vuonna 1631. Ranskan hävittyä sodan Preussia vastaan ja Elsass-Lothringenin alue tultua liitetyksi Saksan keisarikuntaan yliopisto perustettiin vuonna 1872 uudelleen nimellä Kaiser-Wilhelm-Universität. Ensimmäisen maailmansodan myötä alue palautui jälleen Ranskalle. Kun Saksa miehitti Ranskan toisessa maailmansodassa, yliopiston henkilökunta ja tarvikkeet siirrettiin Clermont- Ferrandin Keski-Ranskaan. 1970-luvulla Strasbourgin yliopisto jaettiin kolmeksi erilliseksi instituutioksi: * Louis Pasteur -yliopisto (Strasbourgin yliopisto I) * Marc Bloch -yliopisto (Strasbourgin yliopisto II) * Robert Schuman -yliopisto (Strasbourgin yliopisto III). Yliopistot yhdistettiin kuitenkin uudestaan yhtenäiseksi Strasbourgin yliopistoksi 1. tammikuuta 2009. Yliopiston tutkijoista kolme on saanut Nobelin palkinnon: Martin Karplus (2013), Jules Hoffmann (2011) ja Jean-Marie Lehn (1987). == Lähteet == Luokka:Ranskan yliopistot Luokka:Strasbourg
John Bruce

John Bruce (tunnettiin myös nimellä: Brousse) (1837 - 26. lokakuuta, 1893) oli Redjoen kapinan aikana Red River Colonyssä 1869 perustetun métisien väliaikaishallituksen ensimmäinen presidentti, puuseppä ja tuomari. John syntyi Pierre Brucen ja Marguerite Desrosiersin perheeseen 1837, vaimonsa Angélique Gaudryn kanssa heille syntyi kaikkiaan viisi lasta. Hän osallistui aktiivisesti Louis Rielin johtamaan Redjoen kapinaan mutta myöhemmissä oikeudenkäynneissä hänen väitetään toimineen täysin Rielin käskyjen mukaisesti. John Bruce kuoli 26. lokakuuta 1893 Leroyssä, Pohjois-Dakotassa, Yhdysvalloissa. == Lähteet == * Elämäkerta: Dictionary of Canadian Biography Online * Manitoba Historical Society Luokka:Manitoban historia Luokka:Kanadalaiset poliitikot Luokka:Vuonna 1837 syntyneet Luokka:Vuonna 1893 kuolleet
Cameo (duo)

Cameo oli suomalainen duo, jonka nimi otettiin harrastuksen myötä samannimisestä purjeveneestä. Cameon musiikissa on folkin lisäksi aineksia myös progressiivisesta rockista ja jotkin sanoitukset ovat humoristisia. Useat sanoitukset ovat saaneet inspiraationsa purjehduksesta. Levyillä heitä avustivat Upi Sorvali, Uppe Siitonen, Sami Hurmerinta, Seppo Sillanpää ja Esa Kotilainen. He tekivät kaksi albumia Hi Hat -levymerkille. ==Jäsenet== * Pekka Tonttila (laulu, kitara, huuliharppu, rytmisoittimia), * Matti Lehto (laulu, kitara, piano, huilu). == Julkaisut == * Keskellä selkää (1975) * Kaupan (1978) ==Aiheesta muualla== * Luokka:Suomalaiset duot Luokka:Suomalaiset yhtyeet
Hippopus hippopus

Hippopus hippopus on jättiläissimpukkalaji. Se elää luonnossa trooppisella Indopasifisella merialueella, ja sitä pidetään joskus myös riutta- akvaarioissa. Se ei ole yhtä värikäs kuin saman alaheimon Tridacna-lajit. == Ulkonäkö ja koko == Hippopus hippopus kasvaa korkeintaan 45 cm pitkäksi. Sillä on poimullinen, epäsäännöllisen myhkypintainen kaksiosainen kuori, jossa on hentoja vaakasuoria punaisia juovia. Kuorten välistä työntyy esille hyllyvä kudosmassa eli vaippa, jonka keskellä törröttää putkimainen suuosa, sifoni. Vaippa on vihertävän- tai harmaanruskea, ja siinä on kullanvärisiä raitoja. Viljellyissä Hippopus hippopus -simpukoissa on limetinvihreitä sävyjä.ORA Clams farming Kuoren saranapuolella on aukko, josta työntyy ulos lihaksikas jalka. Jalalla simpukka tarrautuu alla olevaan merenpohjaan. Simpukan ikääntyessä aukko sulkeutuu, ja se pysyy paikallaan massansa avulla. Toisin kuin Tridacna-suvun lajeilla,Hippopus hippopus -simpukalla ei ole hyaliinielimiä eli läpikuultavia kohtia, joiden avulla se siirtäisi valoa sisällään eläville symbioottisille leville. Sen vaippa ei ulotu kuoren ulkopuolelle.Fosså ja Nlsen, s. 182 Image:Hippopus hippopus.jpg Image:Hippopus hippopus Vanuatu 2.jpg == Alkuperä == Hippopus hippopus -simoukoita on tavattu Australiassa, Indonesiassa; Kiribatilla, Malesiassa, Marshallsaarilla, Mikronesiassa, Myanmarissa, Uudessa-Kaledoniassa, Palaulla, Papua-Uusi- Guineassa, Filippiineillä, Singaporessa, Salomonsaarilla, Tuvalussa ja Vanuatussa. Laji on saattanut kadota sukupuuttoon Kaakkois-Aasian rannikoilta kuten Japanista, Kiinasta ja Samoalta. Esiintyminen Andamaaneilla, Nikobaareilla ja Thaimaassa on epävarmaa.IUCN Ne elävät hiekkaisella merenpohjalla alle kuuden metrin syvyydessä. == Käyttäytyminen ja lisääntyminen == Jättiläissimpukat ovat hermafrodiitteja: ne syntyvät koiraina, mutta osa toimii myöhemmin naaraana. Kun kutuaika tulee, ne laskevat veteen merkkikemikaaleja, minkä jälkeen osa simpukoista laskee mätimunia, osa siittiöitä. Lisääntymisen laukaisee oikea kuunvaihe, vuorokaudenaika ja muiden simpukoiden laskemat kemikaalit. == Lähteet == * === Viitteet === Luokka:Jättiläissimpukat
Naamiotiaiskerttuli

Naamiotiaiskerttuli (Setophaga pitiayumi) on laajalla alueella Pohjois- ja Etelä-Amerikassa tavattava kerttuleihin kuuluva varpuslintu. == Koko ja ulkonäkö == Kooltaan naamiotiaiskerttuli on noin 10 cm. Naamiotiaiskettulikoiraan selkä on siniharmaa lukuun ottamatta keskiselän oliivinvihreää laikkua . Koiraalla on harmaassa päässä tumma maski ja rinnan keltainen muuttuu vatsaa kohti oranssiksi. Alavatsa ja alaperä ovat valkoiset. Naaraalta ja nuorelta yksilöltä puuttuvat maski ja väritys on vaaleampi. Kummallakin sukupuolella on kaksi valkoista siipijuovaa, joiden pituus vaihtelee yksilöittäin. == Elinympäristö ja ravinto == Naamiotiaiskerttulia tavataan Texasin eteläisimmissä osissa, Keski-Amerikassa ja Etelä-Amerikassa aina Argentiinaan saakka. Amazonin alueelta laji puuttuu. Laji elää metsien reunamilla, avoimissa metsissä sekä pensaikoissa. Texasissa lajia tavataan erityisesti tammimetsistä. Yhdysvaltojen kanta on vähentynyt hyönteismyrkkyjen käytön, elinympäristöjen häviämisen sekä mahdollisesti turpiaalien loisimisen vuoksi. Ravintonaan naamiotiaiskerttuli käyttää hyönteisiä ja muita niveljalkaisia, joita se etsii puiden lehvästöistä. Pesänsä laji tekee epifyyttien kuten naavatillandsian (Tillandsia usneoides) joukkoon. == Lähteet == == Aiheesta muualla == *BirdForumin artikkeli naamiotiaiskerttulista Luokka:Loistokerttulit
Pekka Tonttila

Pekka Tapio Tonttila on suomalainen säveltäjä, sanoittaja, sovittaja ja laulaja, joka oli mukana Cameo-duossa ja vaikuttaa lastenlauluryhmässä Pellekaija Pum. ==Aiheesta muualla== * * * * Luokka:Suomalaiset säveltäjät Luokka:Suomalaiset sanoittajat Luokka:Suomalaiset sovittajat Luokka:Suomalaiset laulajat Luokka:Syntymävuosi puuttuu Luokka:Elävät henkilöt
Persiantimali

Persiantimali (Argya altirostris) on pyrstötimalien heimoon kuuluva harvinainen lintulaji. == Koko ja ulkonäkö == Linnun pituus on noin 22 cm, siipien kärkiväli 21–24 cm ja paino keskimäärin 33 g. Persiantimali on kooltaan punakylkirastaan luokkaa, ja sillä on pitkä pyrstö, joka usein sojottaa pystyssä. Höyhenpuku on ruskea, päältä tummempi, ja kurkku on hyvin vaalea. Nokka on hieman alaspäin kaareva. Sukupuolet ovat samanvärisiä. Nuori lintu on kauttaaltaan hieman vaaleampi kuin vanha. == Esiintyminen == Persiantimali elää maantieteellisesti hyvin pienellä alueella Mesopotamiassa eli Irakissa, itäisessä Syyriassa ja läntisessä Iranissa. Sen elinympäristön laajuus on 20 000–50 000 neliökilometriä. Suuret alat lajille soveliasta kosteikkoa on kuivattu tai niitä on tuhottu sodissa, mutta laji on edelleen ilmeisesti elinvoimainen. Laji on paikkalintu, eikä sitä ole tavattu Suomessa. == Elinympäristö == Persiantimalit asuvat ruovikoissa ja joenrantojen metsiköissä ja pensaikoissa. Ne suosivat etenkin eufratinpoppelin (Populus euphratica) ja aitapukinpensaan (Lycium barbarum, runsaasti marjova pensas) kasvustoja. Persiantimaleita tavataan myös monenlaisissa tiheiköissä ja pusikoissa. == Lisääntyminen == Persiantimalit ovat yksiavioisia, ja niiden reviiri on pieni, kolmesta kuuteen aaria. Ne rakentavat pesänsä matalalle poppelin, pensaan tai ruokojen varaan. Pesä on oksien varaan korsista ja ohuista risuista rakennettu syvä kuppi. Naaras munii kolme tai neljä turkoosinväristä munaa, joita se hautoo 13 päivää. Koiras voi välillä hautoa lyhyitä aikoja. Molemmat puolisot hoitavat poikasia. Usein ne saavat apureiksi pesimättömiä lintuja tai parin varttuneita edellisen pesyeen poikasia. Poikaset jättävät pesän lentokyvyttöminä noin 10 päivän ikäisinä. Pesyeitä on kaksi tai kolme kesän aikana. Pesimäajan ulkopuolella persiantimalit liikkuvat pienissä, alle 15 yksilön parvissa, joissa on sekä vanhoja että nuoria lintuja. Parvet eivät liity muiden lintulajien parviin. == Ravinto == Persiantimalin pääravintoa ovat hyönteiset ja hämähäkit, joita se etsii sekä maasta että lehvästöstä. Yleisimmät poikasille tarjotuista hyönteisistä ovat heinäsirkat ja perhostoukat. == Lähteet == * Perrins, C. M. (toim.) 1993: Handbook of the Birds of Europe, the Middle East and North Africa. Vol. VII, Flycatchers to Shrikes. - Oxford University Press. Hongkong. ISBN 0 19 857510 6 * Birdforum (kuva) === Viitteet === Luokka:Pyrstötimalit
Nina Bott

Nina Bott (s. 1. tammikuuta 1978 Hampuri) on saksalainen näyttelijä. Hänet tunnetaan muun muassa Cora Hinzen roolista televisiosarjassa Gute Zeiten, schlechte Zeiten. Bott osaa saksan lisäksi sujuvasti englantia sekä hyvin ranskaa ja espanjaa.Abovetheline.de == Lähteet == == Aiheesta muualla == * * Kotisivut Bott, Nina Bott, Nina Bott, Nina
Kompero

Kompero on Liperin kylä. Kirkonkylään on matkaa 20 kilometriä, Joensuuhun ja Outokumpuun 30 kilometriä. Viinijärven taajaman palvelut ja lähimmät koulut ovat 7 kilometrin päässä. Asukkaita on noin 250. Kylän lähellä kulkee Varkaudentie eli valtatie 23. Naapurikyliä ovat Risti ja Kaarnalampi. Pääelinkeinona on maatalous. Kompero oli aikoinaan vilkas teollisuuskylä; Siikakosken saha paloi 1960-luvulla. Kylässä on museosilta ja kotiseutumuseo. ==Lähteet== Joensuun seudun kylät: Joensuun seudun yleiskaava 2020 Luokka: Liperin kylät
Dymchurchin rautatieasema

Dymchurchin rautatieasema on kapearaiteisen Romney, Hythe and Dymchurch Railwayn liikennepaikka Dymchurchissa Kentin kreivikunnassa Englannissa. Asema sijaitsee rannikkotasangolla noin kahdeksan kilometriä etelään Hythen rautatieasemalta. Liikennepaikka avattiin kaupalliselle liikenteelle heinäkuussa 1927, jolloin sen nimi oli Dymchurch (Marshlands), erotuksena Burmarsh for East Dymchurchin ja myöhemmästä Dymchurch Bayn asemasta (nykyisin Burmarsh Road). Dymchurchin aseman ympäristö on matkailukohde, sillä lähistöllä sijaitsee hiekkarantoja, huvipuisto ja lomakylä. Liikennepaikalla on turistikaudella kolmen hengen miehitys, kun normaalisti työntekijöitä on vain yksi. Liikenteenohjauksellisesti Dymchurch on välisuojastuspaikka. == Asema-alue == Asemalla on kaksi laituria, yksi molemmin puolin kaksiraiteista päärataa. Laitureita yhdistää kevyen liikenteen ylikulkusilta. Asemapäällikön asunto ja odotuskatos sijaitsevat pohjoiseen menevän liikenteen puoleisella laiturilla. Itse asemarakennus lipputoimistoineen ja henkilökunnan tiloineen sijaitsee etelään menevän liikenteen puoleisella laiturilla. Asemarakennuksessa on lisäksi virvokkeita ja matkamuistoja myyvä kioski ja naisten WC. Miesten WC:t sijaitsevat ylikulkusillan pilareissa. == Ratapiha == Liikennepaikan laituriraiteilla on neljä opastinta, joita ohjataan lipputoimistosta. Molemmilla pääraiteilla on raiteen kulkusuunnan mukainen opastin sekä liikennepaikalle saavuttaessa että sieltä lähdettäessä. Opastimet on kytketty aseman molemmissa päissä olevien tasoristeyksien turvalaitteisiin. Alun perin 1920-luvulla asemalla oli kolme laituriraidetta, joista yhtä käytettiin Dymchurchiin päättyvän ja sieltä alkavan liikenteen tulo- ja lähtöraiteena. Liikennepaikalla oli tuolloin myös asetinlaitetorni ja kääntöpöytä sekä vaihdeyhteys pääraiteiden välillä Dymchurchin ja New Romneyn välistä liikennettä varten. Liikennettä New Romneyyn ei kuitenkaan koskaan aloitettu, ja kääntöpöytä purettiin 1930-luvulla. Toinen vaihdeyhteys pääraiteiden välille rakennettiin ennen toista maailmansotaa, jolloin radalla oli Hythen ja Dymchurchin välistä henkilöliikennettä. Asetinlaitetorni purettiin 1960-luvulla. Samalla pääraiteen vaihteet pultattiin pysyvästi perusasentoihinsa ja valo-opastimien ohjauspaneeli asennettiin lipputoimistoon. Nykyisin liikennepaikalla on laituriraiteiden lisäksi yksi sivuraide sekä raideyhteys pääraiteiden välillä. Sivuraidetta käyttävät ratatyöjunat, sillä se on ainoa raiteenvaihtopaikka ja ainoa sivuraide Hythen ja New Romneyn välisellä 13 kilometrin mittaisella rataosuudella. Vaihteita ohjataan paikallisesti pieneltä kankiasetinlaitteelta käsin. == Aiheesta muualla == * Romney, Hythe and Dymchurch Railway: Dymchurch station Luokka:Kentin kreivikunnan rautatieliikennepaikat Luokka:Romney, Hythe and Dymchurch Railway
Nina Repeta

Nina Repeta (s. 10. syyskuuta 1967) on yhdysvaltalainen näyttelijä. Hänet tunnetaan Bessie Potterin roolista televisiosarjassa Dawson's Creek, jossa hän esiintyi vuosina 1998–2003. Lisäksi hänet on nähty muun muassa Matlockissa.Biography. Ninarepeta.com. Viitattu 5.11.2016. Repeta syntyi Pohjois-Carolinassa Shelbyn kaupungissa ja opiskeli East Carolinan yliopistossa. Hän harrastaa taidetta monipuolisesti: hän on paitsi näytellyt, myös tehnyt musiikkia, kirjoittanut runoutta ja maalannut. ==Lähteet== == Aiheesta muualla == * * Kotisivut Luokka:Yhdysvaltalaiset näyttelijät Luokka:Vuonna 1967 syntyneet Luokka:Elävät henkilöt
St. Mary’s Bayn rautatieasema

St. Mary's Bayn rautatieasema on kapearaiteisen Romney, Hythe and Dymchurch Railwayn liikennepaikka St. Mary's Bayssä Kentin kreivikunnassa Englannissa. Se sijaitsee Jefferstone Lanen lähistöllä. Liikennepaikalla on lipputoimisto odotushuoneineen ja odotuskatos sekä laiturit kaksiraiteisen pääradan molemmin puolin. Odotushuoneessa sijaitsee myös tasoristeyksen turvalaitteiden ohjaustaulu. Etelän suuntaan menevän liikenteen puoleisella laiturilla ei ole lainkaan rakennuksia. ==Historia== Alun perin liikennepaikan nimenä oli Holiday Camp läheisen poikaleirin vuoksi. Sittemmin sen nimenä on ollut myös Jesson, joka on johdettu Jefferston Lanen entisestä nimestä, Jesson Lane. Myöhemmin nimenä on ollut myös Holiday Camp Jesson. Nykyinen nimi on ollut käytössä 1930-luvulta lähtien, lukuun ottamatta jaksoa 1980-luvun alusta vuoden 2000 loppuun, jolloin aseman nimi oli Jefferstone Lane. Vuonna 2001 nimenmuutoksen yhteydessä asemarakennuksia on kunnostettu pääasiassa vapaaehtoistoimin, ja lipputoimiston viereen on istutettu pieni puutarha. Tarkoituksena on pitää asema avoinna tapahtumapäivinä ja järjestää odotushuoneessa pieniä valokuvanäyttelyitä. 1990-luvun puoliväliin saakka liikennepaikka oli miehitetty kesäsesongin aikana. Sen jälkeen asemalla on ollut henkilökuntaa vain huippuliikenteen päivinä tai silloin, kun ylimääräistä henkilökuntaa on ollut käytettävissä. Yleisesti oletetaan, että matkustajat ostavat matkalippunsa jälkikäteen määräasemallaan. Liikennepaikkaa käyttävät pääasiassa paikalliset asukkaat, sillä paikkakunnalla ei ole juuri lainkaan turistikohteita, hiekkarantaa lukuun ottamatta. Noin 400 metriä asemalta pohjoiseen on sijainnut aiemmin Golden Sands Halt -niminen seisake, joka palveli Maddieson's Golden Sandsin lomaleiriä. Liikennepaikka toimi vuoteen 2000 saakka välisuojastuspaikkana tarvittaessa. Nykyiset opastimet näyttävät vain yhtä opastetta, seis, mikäli tasoristeyksen varoituslaitos ei ole toiminnassa. ==Aiheesta muualla== * Romney, Hythe and Dymchurch Railway: St. Mary's Bay station Luokka:Kentin kreivikunnan rautatieliikennepaikat Luokka:Romney, Hythe and Dymchurch Railway
Pensastimali

Pensastimali (Argya caudata) on yleinen pyrstötimalien heimoon kuuluva intialainen varpuslintu. == Koko ja ulkonäkö == Linnun pituus on noin 23 cm, siipien kärkiväli 22,5–25 cm ja paino 32–48 g. Pensastimali on kooltaan punakylkirastaan luokkaa, ja sillä on pitkä pyrstö, joka usein sojottaa pystyssä. Höyhenpuku on ruskea, päältä tummempi. Selkäpuolella on tummia raitoja. Nokka on hieman alaspäin kaareva, ja koivet ovat voimakkaat. Sukupuolet ovat samanvärisiä. Nuori lintu on kauttaaltaan hieman vaaleampi kuin vanha. Laji muistuttaa suuresti persiantimalia mutta on hieman kookkaampi. == Esiintyminen == Pensastimali elää laajalla alueella Intian niemimaalla ja siitä länteen Irakiin saakka. Sen elinympäristön laajuus on 1–10 miljoonaa neliökilometriä. Laji on paikkalintu, eikä sitä ole tavattu Suomessa. == Elinympäristö == Pensastimalit asuvat kuivien maiden metsiköissä ja pensaikoissa, vuorenrinteillä aina 2 100 metrin korkeudelle asti. Niitä tavataan myös puutarhoissa, palmu- ja sitruskasvi-istutuksilla sekä monenlaisissa tiheiköissä. == Lisääntyminen == Pensastimalit ovat yksiavioisia. Ne voivat pesiä ryhminä, jolloin parien reviirit ovat pienempiä kuin yksin pesivien parien reviirit. Ne rakentavat pesänsä matalalle pensaaseen, yleensä tamariskiin noin 1,35 metriä korkealle. Pesä on oksien varaan korsista ja ohuista risuista rakennettu syvä kuppi. Naaras munii kolmesta viiteen (keskimäärin 4,3) turkoosinväristä munaa, joita molemmat emot hautovat yhteensä 13–14 päivää. Molemmat puolisot hoitavat poikasia, ja usein ne saavat apureiksi pesimättömiä lintuja tai parin varttuneita edellisen pesyeen poikasia. Poikaset jättävät pesän lentokyvyttöminä keskimäärin 11,7 päivän ikäisinä. Pesyeitä voi olla kaksi kesän aikana. Pesimäajan ulkopuolella pensastimalit liikkuvat pienissä, tavallisesti kuuden seitsemän yksilön parvissa, joissa on sekä vanhoja että nuoria lintuja. == Ravinto == Pensastimali on kaikkiruokainen. Se syö sekä hyönteisiä ja hämähäkkejä että marjoja, siemeniä ja hedelmiä. Se etsii ruokansa yleisimmin maasta. Se saattaa ryöstää munia pienempien lintujen pesistä. Yleisimmin poikasille syötetään heinäsirkkoja. == Lähteet == * Perrins, C. M. (toim.) 1993: Handbook of the Birds of Europe, the Middle East and North Africa. Vol. VII, Flycatchers to Shrikes. - Oxford University Press. Hongkong. ISBN 0-19-857510-6 * Animal Photo Album (kuva) === Viitteet === Luokka:Pyrstötimalit
Tahdonvaltainen oikeussäännös

Tahdonvaltainen oikeussäännös eli dispositiivinen säännös on oikeussäännös, joka sallii asianosaisten järjestää keskinäisellä sopimuksella oikeudellisen suhteensa säännöksen määräyksistä poiketen. Säännöksestä poikkeaminen voi perustua myös tapaan. Tällaisia säännöksiä on etenkin kauppa- ja varallisuusoikeudessa, jossa sopimusvapauden mukaisesti voidaan tehdä oikeudellisia järjestelyjä kunkin oman tahdon mukaisesti. Tällöin varsinainen oikeussäännös tulee sovellettavaksi vain, jos toisin ei ole sovittu. Tahdonvaltaisen oikeussäännöksen vastakohta on pakottava eli ehdoton eli absoluuttinen oikeussäännös. Esimerkiksi kauppiaiden tai yritysten noudattama vakiintunut liiketapa syrjäyttää usein tahdonvaltaiset oikeussäännökset. Näin vaikkapa kauppalain säännökset syrjäytetään vakiintuneella kauppatavalla. ==Lähteet== Luokka:Oikeustiede
Warren Halt

Warren Halt on seisake kapearaiteisella Romney, Hythe and Dymchurch Railwayllä Kentin kreivikunnassa Englannissa. Se on ollut käytössä myös nimellä Warren Bridge Halt. Liikennepaikka on ollut suljettuna vuodesta 1946 lähtien, mutta se avataan uudelleen helmikuussa 2009. ==Historia== Ensimmäisen kerran liikennepaikka avattiin liikenteelle 16. heinäkuuta 1927. Prince of Wales Haltin ja Botolph's Bridge Haltin tapaan Warren Halt sijaitsi asutuskeskuksen ulkopuolella mutta tien läheisyydessä, ja seisakkeet avattiin koemielessä, tavoitteena houkutella matkustajia mm. linja-autoista. Kokeilu epäonnistui kaikkien kolmen liikennepaikan osalta, ja ne suljettiin jo samana vuonna. Liikennepaikka oli avoinna koemielessä lyhyen aikaa myös toisen maailmansodan jälkeen vuonna 1946, mutta se suljettiin uudelleen samana vuonna.Butt, R.V.J. (1995). The Directory of Railway Stations, Patrick Stephens Ltd, Sparkford, ISBN 1-85260-508-1, s. 241. ===Kolmas uudelleenavaaminen=== Seisake avataan uudelleen helmikuussa 2009, ja sen on tarkoitus palvella rautatien lähellä sijaitsevan uuden Romney Marsh Visitor Centren liikennettä.'The Marshlander' railway magazine, nro 164 (syksy 2008), s. 9 (kuva sivulla 23) Rautatien johto ilmoitti elokuussa 2008, että seisakelaitureiden rakentaminen on aloitettu. The Romney Marsh Visitor Centre and Country Park ilmoitti myös, että seisakkeen avaaminen on ympäristöystävällinen matkailuliikenneratkaisu. ==Asema-alue== Alun perin seisakkeella ei ollut lainkaan rakennuksia tai päällystettyjä laitureita. Seisakkeen sijainnista ei myöskään ollut havaittavissa mitään merkkejä lakkauttamisien jälkeen. Vuoden 2008 lopussa rakennettiin yksi päällystetty ja aidattu laituri pohjoisen suuntaan kulkevan liikenteen käyttämän raiteen viereen. Laituria tulevat käyttämään New Romneyn ja Warren Haltin välillä liikennöivät matkailukeskuksen toimintaa tukevat junat. ==Lähteet== Luokka:Kentin kreivikunnan rautatieliikennepaikat Luokka:Romney, Hythe and Dymchurch Railway
Torben Grimmel

Torben Grimmel (s. 23. marraskuuta 1975, Odder) on tanskalainen kivääriampuja ja olympiamitalisti. Grimmel on voittanut olympialaisissa Sydneyssä 2000 hopeaa 50 m pienoiskiväärin makuussa. ==Lähteet== * * Luokka:Tanskalaiset ampujat Luokka:Tanskalaiset olympiamitalistit Luokka:Vuonna 1975 syntyneet Luokka:Elävät henkilöt
Bushmaster II

Bushmaster II Mk44 on M242 Bushmaster -tykistä kehitetty konetykki. Huomattavin ero suhteessa edeltäjäänsä on kaliiperin kasvaminen 25:stä millimetristä 30:een. Lisäksi Mk44:ssä aseen putki on kromattu sen kestoiän pidentämiseksi. Tykkimalli on käytössä muun muassa ruotsalaisen CV90:n Norjaan, Suomeen ja Sveitsiin hankituissa versioissa. Yhdysvaltain ilmavoimat suunnitteli Bushmaster II:en korvaavan vuodesta 2007 lähtien aiemmin sen AC-130U Spooky -koneissa käyttämät 20 mm ja 40 mm konetykit mutta se peruttiin. ==Käyttäjävaltiot== * :VBTP-MR -miehistönkuljetusajoneuvo :Amazonas-luokan korvetti * :Hateruma-luokka * :CV90-rynnäkköpanssarivaunu * :Pandur II -miehistönkuljetusajoneuvo * :KTO Rosomak-miehistönkuljetusajoneuvo * :Bionix II -rynnäkköpanssarivaunu * :CV90-rynnäkköpanssarivaunu * :CV90-rynnäkköpanssarivaunu * :Pandur II -miehistönkuljetusajoneuvo * :Tyyppi 23 -fregatti * :San Antonio -luokka :LCS-luokka :Lockheed AC-130J Ghostrider == Aiheesta muualla == Luokka:Panssarivaunukanuunat Luokka:Konetykit Luokka:Suomen puolustusvoimien tykkikalusto
Vesku Jokinen

Vesa Sakari ”Vesku” Jokinen (s. 17. helmikuuta 1970 Vaasa) on suomalainen muusikko, joka tunnetaan parhaiten Klamydian ja Kylähullujen laulajana. Klamydian alkuperäiskokoonpanossa Jokinen soitti kitaraa laulamisen ohessa. Hän on myös soittanut bassoa Metuja-yhtyeen vuonna 2008 ilmestyneellä albumilla Hulluus aateloi, vieraillut laulajana Raivopäiden ja Larharyhmän albumeilla, sekä soittanut 1980-luvulla rumpuja hardcore punk-yhtye Treblinkassa. Jokinen on koulutukseltaan toimittaja. Vuonna 2000 Jokinen julkaisi ensimmäisen sooloalbuminsa Outo kunnia, jolla hän soitti itse kaikki instrumentit, lukuun ottamatta kitarasooloja. Jokisen toinen sooloalbumi Juuret ilmestyi keväällä 2012. Albumi sisälsi rock-tyylisiä sovituksia tunnetuista suomalaisista iskelmistä. Levyllä soitti sitä varten koottu Vesku Jokinen & Sundin pojat -yhtye. Vuonna 1991 Jokinen perusti Kråklund Records -nimisen levy-yhtiön. Yhtiö keskittyi aluksi vain Klamydian musiikin julkaisuun, mutta alkoi myöhemmin julkaista myös muiden artistien levyjä. Nykyään Kråklund Records on lopettanut toimintansa. Vesku on myös tehnyt suuremmaksi osaksi kappaleita niin Klamydialle, Kylähulluille, Treblinkalle kuin omalle Outo kunnia -sooloalbumille. Jokinen oli mukana Vain elämää -sarjan 11. tuotantokaudella vuonna 2020.Tässä ovat uudet Vain elämää -tähdet! Mukana muun muassa Arja Koriseva, Jannika B, Vesku Jokinen... Jokinen oli kihloissa keväällä 2018 tapaamansa Minja-nimisen naisen kanssa keväästä 2019 lähtien ja he avioituivat tammikuussa 2023. He erosivat syksyllä 2024.https://www.iltalehti.fi/viihdeuutiset/a/aa5b7105-1af9-41a3-b48d-c69bd2bcad3c Jokisella on aiemmasta suhteestaan vuonna 2008 syntynyt poika. == Soololevyt == * * Vesku Jokinen & Sundin pojat: * Vesku Jokinen & Sundin pojat: == Lähteet == * * Vesku Jokinen lauluntekijänä - Fono.fi === Viitteet === Luokka:Suomalaiset rocklaulajat Luokka:Suomalaiset säveltäjät Luokka:Suomalaiset sanoittajat Luokka:Punkmuusikot Luokka:Vuonna 1970 syntyneet Luokka:Elävät henkilöt Luokka:Klamydia
A Dangerous Meeting

A Dangerous Meeting on King Diamond ja Mercyful Fate -yhtyeiden vuonna 1992 julkaistu kokoelmalevy. Levy sisältää kappaleita niin Mercyful Faten kuin King Diamondin varhaisimmilta albumeilta. == Kappalelista == # #* Nuns Have No Fun (1982) # #* Nuns Have No Fun (1982) # #* Melissa (1983) # #* Melissa (1983) # #* Don't Break the Oath (1984) # #* Don't Break the Oath (1984) # #* Don't Break the Oath (1984) # #* Fatal Portrait (1986) # #* Fatal Portrait (1986) # #* Fatal Portrait (1986) # #* No Presents for Christmas (1985) # #* Abigail (1987) # #* Abigail (1987) # #* "Them" (1988) # #* Conspiracy (1989) # #* The Eye (1990) == Aiheesta muualla == * Kotisivut * * Luokka:King Diamondin kokoelma-albumit Luokka:Vuoden 1992 kokoelma-albumit
Nakupyörä

Nakupyörällä tarkoitetaan urheilullista moottoripyörämallia jossa ei ole katteita, eli joka on ”riisuttu”. Muun muassa alan kirjallisuus käyttää termiä "nakupyörä". Kyseisenlaista moottoripyörää voi myös nimittää ”normaalimalliseksi” tai ”peruspyöräksi”. Nakupyörässä kuljettaja kuitenkin istuu korkeammalla kuin custom-tyylisessä moottoripyörässä - jossa ei myöskään ole katteita - ja nakupyörä on myös custom-tyyliseen verrattuna urheilullisempi. == Nakupyörämalleja == * Kawasaki Z750 * Kawasaki Z1000 * Kawasaki ER-5 * Kawasaki ER-6n * Ducati Streetfighter * Ducati Monster * Triumph Street Triple * Triumph Speed Triple * Triumph Speed Four * KTM 990 Super Duke * KTM 690 Duke R * Suzuki B-King * Suzuki Gladius * Honda CB1000R * Honda VTR250 * Honda CB 600 F Hornet * Honda CB1000R * BMW F 800 R * BMW K 1200 R * BMW R 1150 R Rockster * Yamaha Fz1-N == Lähteet == Luokka:Moottoripyörät
Harald Stenvaag

Harald Stenvaag (s. 1953 Ålesund) on norjalainen kivääriampuja, maailmanmestari ja olympiamitalisti. Stenvaag on saavuttanut olympialaisissa hopeaa 50 m pienoiskiväärin makuussa Barcelonassa 1992 ja pronssia asentokilpailussa Sydneyssä 2000. MM-kilpailuista hän on voittanut kahdeksan kultaa, yhdeksän hopeaa ja kahdeksan pronssia. ==Lähteet== * * * * * Luokka:Norjalaiset ampujat Luokka:Norjalaiset olympiamitalistit Luokka:Vuonna 1953 syntyneet Luokka:Elävät henkilöt
Amotz Zahavi

Amotz Zahavi (1. tammikuuta 1928 Petah Tikva, Palestiinan brittiläinen mandaatti – 12. toukokuuta 2017) oli israelilainen evoluutiobiologi ja lintutieteilijä. Zahavi väitteli filosofian tohtoriksi Tel Avivin yliopistossa 1970. Hän tutki perusteellisesti arabiantimalin elämää ja julkaisi useita evoluutioteoriaa käsitteleviä kirjoituksia. Hän oli perustamassa Israelin luonnonsuojeluyhdistystä. Zahavi oli Tel Avivin yliopiston eläintieteen emeritusprofessori. Hänen puolisonsa oli biologi Avishag Zahavi. == Julkaisuja == * Zahavi, A. (1975) Mate selection - a selection for a handicap. Journal of Theoretical Biology. 53: 205-214. *Z ahavi, A. (1977) The cost of honesty (Further remarks on the handicap principle). Journal of Theoretical Biology. 67: 603-605. * Zahavi, A. and Zahavi, A. (1997). The handicap principle: a missing piece of Darwin's puzzle. Oxford University Press. Oxford. ISBN 0-19-510035-2 == Lähteet == * Zahavin tutkijasivu (TAU) === Viitteet === Luokka:Israelilaiset biologit Luokka:Evoluutiobiologit Luokka:Ornitologit Luokka:Vuonna 1928 syntyneet Luokka:Vuonna 2017 kuolleet
Torino Palasport Olimpico

Torino Palasport Olimpico on Torinossa, Italiassa sijaitseva monitoimihalli, joka valmistui loppuvuonna 2005. Areenalla pelattiin Torino Esposizionin lisäksi vuonna 2006 talviolympialaisten jääkiekko-otteluja, muun muassa sekä miesten että naisten turnauksen loppuottelu. Sen yleisökapasiteetti on jääkiekossa 12 350, joka tekee siitä Italian suurimman areenan. Areenalla järjestettiin vuoden 2022 Eurovision laulukilpailu. Areenalla on esiintynyt useita tunnettuja artisteja, kuten Bruce Springsteen, Rihanna, Madonna, Lana Del Rey, Bob Dylan, Shakira ja Ariana Grande. ==Lähteet== Luokka:Italian jäähallit Luokka:Italian urheiluhallit Luokka:Torinon rakennukset ja rakennelmat Luokka:Torinon urheilu
Alakylä (Lappeenranta)

Alakylä on Lappeenrannan kaupunginosa ja tilastoalue. Se sijaitsee kaupungin keskustassa. Alakylän nimi tulee sen sijoittumisesta jyrkän mäen alareunalle. Alakylä on tunnettu myös nimellä Kelttu. Kaupunginosan alue liitettiin Lappeenrannan kaupunkiin vuoden 1932 alueliitoksessa, mitä ennen se kuului Lappeeseen.Toivanen 1988, 137–140 ja 160. Pohjoisen naapurikaupunginosansa Peltolan tavoin Alakylä oli Armilan kylän Nikurin talon Peltolan tilan mailla, jonne alkoi kehittyä esikaupunkiasutusta 1880-luvulla.Toivanen 1988, 121–122. Alue tunnettiin myös nimellä Siivola tai Sivola Nikurin talon isännän Vsevolod Wolkoffin mukaan. Vuodelta 1894 olevassa kartassa Viipurin maantien (nykyinen Kauppakatu) varressa hautausmaata vastapäätä eli nykyisten kaupunginosien rajalla oleva asutus on nimetty Sivolankyläksi. Alakylässä oli vuonna 1964 valmistunut Alakylän koulu, joka purettiin vuonna 2012 homeongelmien vuoksi. Ratakadun varrella on kaupallisten palveluiden keskittymä. Alakylän asutus on 80-prosenttisesti pientaloasutusta. Alakylän tilastoalueella on 1 769 asukasta. Kaupunginosaa rajaavat Savonkatu ja Juvakankatu pohjoisessa, Kisapuisto idässä, Karjalan rata etelässä ja Kauppakatu lännessä. Alakylän naapurikaupunginosia ovat Peltola, Lepola, Parkkarila, Harapainen, Reijola ja Tykki–Kiviharju. == Lähteet == * === Viitteet === == Aiheesta muualla == * Kaupunginosan esittely Lappeenrannan kaupungin sivustolla Luokka:Lappeenrannan kaupunginosat
Romney Sandsin rautatieasema

Romney Sandsin rautatieasema on kapearaiteisen Romney, Hythe and Dymchurch Railwayn liikennepaikka Kentin kreivikunnassa Englannissa. Liikennepaikka sijaitsee Romney Marshin niemellä. Asema on ns. saariasema, eli asemarakennus sijaitsee välilaiturilla raiteiden välissä. == Historia == Alun perin liikennepaikka avattiin toukokuussa 1928 nimellä Maddieson's Camp läheisen lomakylän mukaan. Toista maailmansotaa edeltävänä aikana aseman paikkaa osoittivat pelkät aseman nimikilvet. Sodan jälkeisissä perusparannustöissä kaksiraiteinen osuus muutettiin yksiraiteiseksi, ja asemalle rakennettiin betoninen seisakelaituri. Asema säilyi muuttumattomana vuoteen 1973 saakka. Vuonna 1973 asemalle päätettiin rakentaa sivuraide junien kohtaamista varten, jotta tunnin vuorovälein hoidettava liikenne New Romneyn ja Dungenessin välillä olisi mahdollista. Maanomistussuhteista johtuen sivuraiteen rakentaminen oli kuitenkin mahdotonta, joten asema siirrettiin lopulta lomakylään johtavan tien toiselle puolelle. Sivuraide rakennettiin talvella 1973–1974 yhdessä raiteiden välissä olevan laiturin ja lipputoimiston kanssa. Lomakylä on edelleen toiminnassa, mutta omistussuhteiden muutoksen myötä se on nimetty uudelleen. Tämän vuoksi myös liikennepaikka nimettiin uudelleen Romney Sandsiksi suunnilleen vuonna 1980. == War Departmentin sivurata == Vuosina 1929–1951 silloinen Maddieson's Campin liikennepaikka oli risteysasema, josta alkoi sisämaahan johtava sotaministeriön sivurata. Rata rakennettiin ministeriön pyynnöstä hoitamaan Dengeen perustetun salaisen, akustiseen lentoliikenteen valvontaan tarkoitetun tukikohdan liikennettä. Tukikohdan toiminta oli menestyksekästä, mutta tutkan kehittäminen teki sen tarpeettomaksi lähes välittömästi. Sotaministeriöllä oli oma veturi, jolla hoidettiin tukikohdan liikennettä. Veturia säilytettiin Hythen veturitalleilla, ja sillä oli lupa liikennöidä koko rautatiellä tarpeen mukaan. Veturi on myös ainoa muun kuin rautatieyhtiön omistama veturi, joka on ollut pidempiaikaisessa liikenteessä RH&DR:n omistamalla radalla. Toisen maailmansodan jälkeen sivurata oli tavaraliikenteen käytössä kuuden vuoden ajan. Liikenne päättyi vuonna 1951, ja sivurata purettiin saman vuoden loppuun mennessä. == Aiheesta muualla == * Romney, Hythe and Dymchurch Railway: Romney Sands station Luokka:Kentin kreivikunnan rautatieliikennepaikat Luokka:Romney, Hythe and Dymchurch Railway
Jokileppälinnut

Jokileppälinnut (Rhyacornis) on sieppojen heimoon kuuluva lintusuku. == Jokileppälintuihin (Rhyacornis) kuuluvia lajeja == * Jokileppälintu (Rhyacornis fuliginosa) * Luzoninleppälintu (Rhyacornis bicolor) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Rhyacornis Luokka:Siepot
Dungenessin rautatieasema

Dungenessin rautatieasema on kapearaiteisen Romney, Hythe and Dymchurch Railwayn liikennepaikka ja rautatien eteläinen pääteasema. Se sijaitsee Dungenessin niemellä Romney Marshin alueella Kentin kreivikunnassa Englannissa. Liikennepaikka avattiin virallisesti 24. toukokuuta 1928, vuosi New Romneyn rautatieaseman avaamisen jälkeen. Radanrakennustyö oli kuitenkin avajaisten aikaan vielä kesken, sillä rata ulottui vain The Pilot Innin rautatieasemalle, jonne jouduttiin rakentamaan tilapäinen kolmioraide vetureiden kääntämistä varten. Rautatie Dungenessiin saakka avattiin liikenteelle elokuussa 1928, ja asema on ollut käytössä siitä lähtien. Dungeness on yksi harvoja käytössä olevia paluusilmukassa sijaitsevia rautatieasemia Englannissa. Paluusilmukkaraidejärjestelyn ansiosta liikennepaikalle saapuvat junat voivat jatkaa matkaansa paluusuuntaan ilman, että veturia tarvitsee irrottaa junasta tai kääntää kääntöpöydällä. Dungenessin asemalla on kaksi lipputoimistoa, joista toinen on käyttämättömänä. Lisäksi asemalla on kauppa, laaja kahvila ja ravintola, saniteettitilat ja odotuskatos. Höyryvetureita varten asemalla on lisäksi vesitorni. Virallisesti asemalla on vain yksi laituriraide, joskin myös laituritonta sivuraidetta käytetään kesäaikana junien lähtöraiteena. == Kuvia == Tiedosto:Southern Maid.jpg|Southern Maid asemalla. == Aiheesta muualla == * Romney, Hythe and Dymchurch Railway: Dungeness station Luokka:Kentin kreivikunnan rautatieliikennepaikat Luokka:Romney, Hythe and Dymchurch Railway
Ducati 848

Ducati 848 on Ducatin valmistama urheilullinen moottoripyörämalli. 848 tuli markkinoille vuonna 2008 Ducati 1098:n pienemmäksi sisarmalliksi. Pyörässä on Ducatille luontenomainen kaksisylinterinen 90° V-moottori. Jarruina mallissa on Brembon valmistamat levyjarrut. Jousitus on Showan valmistama, ja etuhaarukan halkaisija on 43 mm. Takahaarukka on yksipuolinen. Pyörässä on tiedonkeruujärjestelmä, jolla nopeudet, moottorin kierrosluvut, lämpötilat ja ajetut ratakierrokset voi analysoida myöhemmin tietokoneella. Vaikka sen moottori onkin 849 cm³ niin on malli nimetty 848:ksi, ilmeisesti edellisten 749 ja 999 mallien heikomman suosion vuoksi ei haluttu yhtäläisyyksiä. == Tekniset tiedot == * Moottorin tyyppi: Kaksisylinterinen, nelitahtinen 90° V-moottori, DOHC, nestejäähdytys * Iskutilavuus: 849 cm³ * Männän halkaisija/isku: 94/61,2 mm * Puristussuhde: 12:1 * Huipputeho: 140 hp / 10600 rpm (takapyörältä) * Huippuvääntö: 85 Nm / 8300 rpm (takapyörältä) * Toisioveto: Ketju * Kuivapaino: 168 mm * Istuinkorkeus: 830 mm * Akseliväli: 1430 mm * Etujarru: Kaksi 320 mm levyjarua, 4-mäntä puristin * Takajarru: 245 mm levyjarru, 2-mäntä puristin * Runko: Teräsputki runko * Polttoainesäiliö: 15,5 l * Huippunopeus: 249 km/h * Kiihtyvyys 0-96 km/h: 3,35 s * Kiihtyvyys 0-161 km/h: 6,89 s * Kiihtyvyys 0-225 km/h: 14,14 s * Kiihtyvyys varttimaili (402,3 m): 11,31 s / 129 mph (207,6 km/h) * Kiihtyvyys maili (1609,3 m): 29,10 s / 162 mph (260,5 km/h) == Lähteet == * * 848